**ГРАД ПАНЧЕВО**

**РАСПИСУЈЕ ЈАВНИ ОГЛАС ЗА ЈАВНО НАДМЕТАЊЕ**

**РАДИ ОТУЂЕЊА НЕПОКРЕТНОСТИ У ЈАВНОЈ СВОЈИНИ ГРАДА ПАНЧЕВА**

I

ПОДАЦИ О НЕПОКРЕТНОСТИ КОЈА СЕ ОТУЂУЈЕ

Предмет отуђења су непокретности на катастарској парцели бр.18394 К.О. Панчево, а како следи у табели:

|  |  |  |  |  |  |  |
| --- | --- | --- | --- | --- | --- | --- |
| Редни број | Кат. парцела број | Потез | Површина кат.парцеле  (м2) | Површина под објектима  (м2) | Почетна цена  (РСД) | Гарантни  Износ  (РСД) |
| 1. | 18394 КО Панчево | Скадарска  улица | 83051 м2 | 6717 м2 | 169.028.122,92 | 84.514.061,46 |

II

ПОДАЦИ ИЗ ПЛАНСКЕ ДОКУМЕНТАЦИЈЕ О ГРАЂЕВИНСКОМ ЗЕМЉИШТУ

Катастарска парцела под редним бројем 1. налази се у обухвату Плана генералне регулације – Целина 5 – Кудељарац и Новосељански пут иза Надела („Сл. лист града Панчева“, бр.39/12 и 5/15 – измена) у радној зони као грађевинско земљиште остале намене и у зони ограничене градње за комплекс посебне намене, за које је потребно прибавити сагласност Министарства одбране, а такође је потребно за објекте у наведеној зони урадити и урбанистички пројекат.

III

ПОДАЦИ О УРЕЂЕНОСТИ ГРАЂЕВИНСКОГ ЗЕМЉИШТА

Катастарска парцела под редним бројем 1. делимично је опремљена објектима комуналне инфраструктуре.

Услове за изградњу прикључака на комуналну инфраструктуру прибављају се од имаоца јавних овлашћења у поступку издавања локацијских услова.

IV

ОБАВЕЗЕ ЛИЦА КОМЕ СЕ НЕПОКРЕТНОСТ ОТУЂУЈЕ

Лице коме се непокретности отуђују је обавезно да о свом трошку изврши евентуалну реконструкцију, доградњу или изградњу објеката комуналне инфраструктуре према условима имаоца јавних овлашћења прибављених у поступку издавања локацијских услова, закључивањем уговора о припремању, односно опремању грађевинског земљишта. За износ утврђен уговором лице има право на умањење обрачуна доприноса за уређивање грађевинског земљишта у поступку издавања грађевинске дозволе.

НАПОМЕНА: Лице коме се непокретности отуђују дужно је да омогући ДОО „Пантранспорт“ Панчево коришћење следећих објеката који се налазе у обухвату предметне катастарске парцеле и то објекта бр.14, 12, 3, 6, 21, 16, 1. и 5, а који су одређени Уговором о давању на коришћење непокрености у јавној својини града Панчева, које у нарави чине главну аутобуску станицу у граду Панчеву и аутобазу, Друштву са ограниченом одговрношћу „Пантранспорт“ Панчево, закљученим дана 23.03.2020. године између Града Панчева и ДОО „Пантранспорт“ Панчево у складу са чланом 5. наведеног Уговора.

V

ПОЧЕТНА ЦЕНА НЕПОКРЕТНОСТИ, НАЧИН И УСЛОВИ ПЛАЋАЊА

Почетна цена непокретности које су предмет јавног надметања дата је у табели.

Лицитациони корак је 5 % од почетне цене непокретности, што износи 8.451.406,15 динара.

Највиша постигнута цена по завршеном јавном надметању представљаће купопопродајну цену.

Учесник јавног надметања који је понудио највиши износ потписује изјаву да је понудио највиши износ са назнаком висине износа у динарима.

Лице коме се непокретности отуђују дужно је да закључи уговор о отуђењу непокретности у року од 30 дана од дана доношења решења о отуђењу Скупштине града Панчева.

Лице коме се непокретности отуђују дужно је да исплати купопродајну цену у року од 15 дана од дана закључења уговора о отуђењу непокретности.

VI

ГАРАНТНИ ИЗНОС ЗА УЧЕШЋЕ У ПОСТУПКУ И РОК ЗА ПОВРАЋАЈ ГАРАНТНОГ ИЗНОСА

Обавеза учесника у јавном надметању је да на подрачун број 840-0000003428741-76, по моделу 97, са позивом на број 02-226 отворен код Министарства финансија РС – Управе за трезор, Филијала Панчево, прималац: град Панчево, сврха: Градска управа града Панчева – гарантни износ за учешће на јавним надметањима, уплати гарантни износ у висини од 50% за непокретност под редним бројем 1.

Рок за повраћај гарантног износа учесницима који не понуде најповољнију цену је 15 дана од дана јавног надметања.

Ако подносилац пријаве који је најповољнији понуђач не закључи уговор о отуђењу непокретности у предвиђеном року, губи право на повраћај гарантног износа.

Ако дође до закључења уговора о отуђењу непокретности, уплаћени гарантни износ представља део купопродајне цене.

Ако лице коме се непокретности отуђују не изврши своју уговорну обавезу плаћања купопродајне цене непокретности у року од 15 дана од дана закључења уговора, уговор о отуђењу непокретности се једнострано раскида. У случају раскида уговора, не врши се повраћај средстава која су уплаћена на име гарантног износа за учешће у поступку јавног надметања.

VII

ОБАВЕШТЕЊЕ О ПОДНОШЕЊУ ПРИЈАВЕ

Пријава за учешће у јавном надметању са приложеном документацијом доставља се поштом или лично на адресу Град Панчево, Трг Краља Петра I 2-4  **У ЗАТВОРЕНОЈ КОВЕРТИ СА НАЗНАКОМ НА КОВЕРТИ:**

**- СЕКРЕТАРИЈАТ ЗА ИМОВИНУ - „ЗА КОМИСИЈУ ЗА РАСПОЛАГАЊЕ НЕПОКРЕТНОСТИМА У ЈАВНОЈ СВОЈИНИ ГРАДА ПАНЧЕВА**

**- НЕ ОТВАРАЈ**

**- НАЗНАКА НЕПОКРЕТНОСТИ НА КОЈЕ СЕ ОДНОСИ и**

**- КО ЈЕ ПОДНОСИЛАЦ ПРИЈАВЕ**

Непотпуне и неблаговремене пријаве неће се узимати у разматрање и исте ће бити одбачене.

Благовременим пријавама се сматрају оне пријаве које пристигну на адресу Град Панчево, Трг Краља Петра I 2-4, најкасније до 21. новембра 2022. године, до 14:00 часова.

VIII

ОБАВЕШТЕЊЕ О ДОКУМЕНТАЦИЈИ КОЈА СЕ МОРА ПРИЛОЖИТИ ПРИЛИКОМ ПРИЈАВЉИВАЊА НА ОГЛАС

Пријава за учешће на јавном надметању мора бити потписана од стране физичког лица, односно потписана од стране овлашћеног лица и обавезно садржи:

физичка лица: име и презиме, ЈМБГ, адресу становања,

предузетнике и правна лица: назив, односно пословно име, МБ, ПИБ, седиште

Уз пријаву се доставља и:

1. доказ о уплаћеном гарантном износу,

2. уредно овлашћење за заступање,

3. фотокопија ЛК за физичка лица,

4. извод из регистра надлежног органа не старији од шест месеци (за правна лица и предузетнике)

5. потврда о пореском идентификационом броју

6. потврде о измирењу обавеза по основу изворних прихода града Панчева које издају Секретаријат за пореску администрацију и Секретаријат за финансије Градске управе града Панчева

7. изјава подносиоца пријаве да прихвата све услове из јавног огласа.

IX

МЕСТО И ВРЕМЕ ОДРЖАВАЊА ЈАВНОГ НАДМЕТАЊА

Јавно надметање одржаће се у просторијама Градске управе града Панчева, Трг Краља Петра I 2-4 , Панчево, у Малој сали на I спрату, 28. новембра 2022. године, са почетком у 12:00 часова.

Ближа обавештења у вези са огласом, као и документацијом на основу које је сачињен и расписан овај оглас, могу се добити у просторијама ЈП „Урбанизам“ Панчево, у улици Карађорђева бр.4, Панчево, контакт особа: Милан Балчин, телефон број 013/ 219-0320 и у просторијама Секретаријата за имовину Градске управе града Панчева, Трг Краља Петра I 2-4 , Панчево, контакт особа: Дејан Јовановић, телефон број 013/351-228.